Til: Knut Fægri

Dato: 21.01.2014

EFV: Referat fra plangruppemøte, 20. januar 2014.

**Agenda for møtet:**

**1. Godkjenning av** [**referat**](http://www.uio.no/for-ansatte/arbeidsstotte/prosjekter/internt-handlingsrom/plangrupper/ekstern-finansiering/moter/2013/efv-mref_130904v2.docx) **og innkalling**

**2. Status pågående aktiviteter**

**\*** Arbeidsgruppe2 **-** prosjektøkonomistyring

\* Arbeidsgruppe 5 - [behovsanalyse](http://www.uio.no/for-ansatte/arbeidsstotte/prosjekter/internt-handlingsrom/plangrupper/ekstern-finansiering/moter/2013/detaljertetransaksjoner-plangruppe-27092013-v1.ppt)

\* Standard kontrakter

\* Sluttrapport Arbeidsgruppe 3 – detaljerte lønnstransaksjoner

**3. Veien videre**

**4. Forskningsrådets endrede kontraktsrutiner fra 01.01.2014**

**5. Mandat arbeidsgruppe 6**

**6. Møteplan våren 2014**

**7. Eventuelt**

**Tilstede:** Knut Fægri, Ellen Johanne Caesar, Vebjørn Bakken, Johannes Falk Paulsen, Camilla Kuhlman, Trude Abelsen, Ingrid Sogner, Jarle Nygard, Benedicte Rustad, Ingse Noremsaune, Thomas Evensen, Katinka Grønli, Jan Thorsen (referent)

**Forfall:** Gudleik Grimstad, Kristian Mollestad

Knut ledet møtet.

**Sak 1. Godkjenning av [referat](http://www.uio.no/for-ansatte/arbeidsstotte/prosjekter/internt-handlingsrom/plangrupper/ekstern-finansiering/moter/2013/efv-mref_130904v2.docx) og innkalling**

Innkalling og referat godkjent (kosmetisk korrigering)

**Sak 2. Status pågående aktiviteter**

Camilla gikk kort gjennom status for pågående aktiviteter i arbeidsgruppe 2 - prosjektøkonomistyring.

Prosjektet avsluttes som planlagt ved utgangen av januar og sluttrapport presenteres for plangruppen på neste møte.

* Forvaltningsapparat er etablert
* P-plass, TDI og leiested følges opp i linjen - Administrativ støtte

Vebjørn orienterte kort om status i arbeidsgruppe 5 – behovsanalyse.

* Arbeidsgruppen har neste møte 4. februar hvor blant annet UHN-systemet skal presenteres.

Katinka orienterte om status på arbeidet med kontraktene.

* Innledende møte mellom USIT og Fagstøtte er avholdt
* WEB-publiseringsløsning for standardkontraktene forventes tilgjengelig før sommeren
* Enhetene skal involveres i utarbeidelse av rutine for kontrakter

Jan orienterte kort om sluttrapporten for arbeidsgruppe 3 – detaljerte lønnstransaksjoner.

* Vedtas på neste plangruppemøte. Dette gir plangruppens medlemmer tid til å lese sluttrapporten

**Sak 3: Veien videre**

Knut orienterte kort fra møtet med forskningsdekanene. Et positivt møte hvor Knut informerte om status i EFV-arbeidet og veien videre og forskningsdekanene rapporterte status fra sitt fakultet.

**Fra diskusjonen:**

Forskningsdekanene må ha en mer aktiv rolle fremover, blant annet må mandatet for arbeidsgruppe 6 – roller, arbeids- og ansvarsområder presenteres for forskningsdekanene. På neste forskningsdekanmøte skal EFV-arbeidet så langt presenteres for gruppen.

Ellen Johanne presenterte kort status på arbeidet med sekretariatet fremover. Knut føyde til informasjon fra et møte han hadde hatt med Universitetsdirektøren om sekretariatet fremover. Universitetsdirektøren uttrykte et ønske om en videreføring av sekretariatet.

Fra diskusjonen:

* Sekretariatsleder må på plass, EJC fratrer 01.02, men fortsetter i plangruppen som leder for Administrativ støtte. Linjeaktivitetene (P-plass og TDI/leiested) rapporteres til plangruppen
* Sekretariatet må bemannes med fokus på forskerstøtte samtidig som kontinuiteten må ivaretas
* Monika Bakken, Ellen Johanne Caesar og Knut Fægri har ansvaret for å få sekretariatet på plass ASAP, samt å påse at plangruppens sammensetning er riktig for oppgaven i tiden fremover.
* Det er universitetsdirektøren som eier prosjektet EFV og som er ansvarlig for oppnevnelse av sekretariatsleder og sekretariat

**Sak 4: Forskningsrådets endrede kontraktsrutiner fra 01.01.2014**

Katinka gikk gjennom hovedtrekkene i endringene. Endringene stiller krav til UiOs rutiner på området.

**Fra diskusjonen:**

Vi bør skjele til arbeidet med EUs Participant Portal hvor det ligger en tabell med navn over hvilke personer som har fullmakt til å inngå kontrakter på vegne av UiO.

Innføringen av TDI og leiested aktualiserer behovet for reelt prosjekteierskap hos prosjekteier. Alle enheter bør komme med en liste over «lovlige» personer som kan inngå NFR-kontrakter på vegne av UiO, og disse bør ha BDM.

Knut oppsummerte diskusjonen og ga Ingrid i oppgave å lage en sak på dette til neste plangruppemøte.

**Sak 5: Mandat arbeidsgruppe 6**

Jan gikk kort gjennom en presentasjon rundt de foreslåtte arbeidsgruppene 6 og 8.

* IHR-roller og ansvar la frem sin rapport i juni 2012
* Arbeidsgruppe 4(Støttebehov og organisering) sin rapport i januar 2013.
* I skissen til langtidsplan er arbeidsgruppe 6 og arbeidsgruppe 8 adskilt

Jan forslo at arbeidsgruppe 6 og 8 slås sammen og at man tar for seg helheten. Han ba om hjelp fra plangruppen på spørsmålene:

* Hvem bør lede en slik arbeidsgruppe?
* Hva bør et mandat inneholde?
* Hvordan bør sammensetningen i arbeidsgruppen være?

**Fra diskusjonen:**

Det foregår arbeid med nærhetsmodellen i regi av Anita Sandberg i Lederstøtten. Vi må påse at arbeidet i arbeidsgruppen er koordinert med dette arbeidet.

Det ble presisert behovet for at fakultetsrepresentantene kommer opp med forslag til kandidater som kan gå inn å lede en arbeidsgruppe.

Mandatet må fortsatt ha fokus på støtte til prosjektleders rolle.

Det kom flere ulike innspill til sammensetning av en slik arbeidsgruppe, sekretariatet tar dette videre.

Knut oppsummerte med at plangruppen er enig i at arbeidsgruppe 6 og 8 slås sammen, og at sekretariatet utarbeider et utkast til mandat og sammensetning til neste plangruppemøte.

**Sak 6: Møteplan 2014**

Jan viste til Notes-innkallinger. Plangruppens møter i tiden fremover er: 14.02, 03.03, 24.03, 09.05, 28.05 og 12.06.

**Sak 7: Eventuelt**

Johannes tok opp et spørsmål om plangruppens sammensetning og deltakelse fra HR-området. Johannes har ny funksjon fra nyttår, og mente at Irene Sandlie burde inn for HR-funksjonen. Dette må ses i sammenheng med behovet for å se på plangruppens sammensetning i tiden fremover med økt fokus på forskerstøtte og forskningsadministrasjon.

Knut ba sekretariatet om å komme med forslag til neste plangruppemøte.

Neste møte er satt til 14.02.2014 kl. 15:00 – 16:30 (Kollegierommet, 10. etg. Lucy Smiths hus)

Oslo 21.01.2014

Jan Thorsen, referent